JEDNODNEVNI IZLET

891-2023

KRAPANJ – PRVIĆ Luka

Polazak: 2.09. (subota) u 8,00 sati iz Sukoišanske ulice u Splitu

Polazak iz Splita do Brodarice (Šibenik). Po dolasku ukrcaj na brod do Krapnja. *Krapanj je tradicionalno poznat kao otok spužvara gdje stanovništvo već oko 300 godina bere i obrađuje morske spužve*. Razgled prigodnog muzeja i prodavaonice spužvi. Coffee break. Povratak u Brodaricu, odlazak do Šibenika i ukrcaj na brod za otok Prvić. Brod plovi kroz kanal sv. Ante s pogledom na tvrđavu sv. Nikole, dodiruje otok koraljara Zlarin i stiže na otok Prvić, u Prvić Luku. Iskrcaj na otok i odlazak do Memorijalnog centra Fausta Vrančića.

*Prvić je mali otok koji se u jednom danu čitav može obići pješke, uživajući u mirisima mora i borove šume i s pogledom sve do Kornata. Ono što posljednjih godina privlaći turiste na otok, u Prvić Luku, je Memorijalni centar Fausta Vrančića, jezikoslovca, izumitelja, inžinjera, diplomata, svečenika,.... Faust Vrančić najvažniji je konstruktor i tehnički pisac u Hrvata sa prijelaza iz 16.st. u 17.st. Leteći čovjek ili Vrančićev nacrt padobrana prvi je poznati nacrt padobranca ikad. Vrančićevi izumi su i lančani most, mlin s pomičnim krovom, mlin koji iskorištava energiju plime i oseke, most od bronce, željezni most, elestične opruge,....Uz sva otkrića, Vrančić se bavio i prevodilaštvom, izdao je petojezični rječnik, bavi se pisanjem pjesama, bio je tajnik hrvatsko-ugarskog kralja Rudolfa II,... Zbog bolesti napušta Rim, zaustavlja se u Veneciji, gdje i umire u svojoj 67.-oj godini. Po vlastitoj želji, tijelo je pokopano u crkvi sv. Marije u mjestu Prvić Luka.*

Po završenom obilasku Memorijalnog centra, odlazak na ručak u restoran na otoku. Dio poslijepodneva slobodan za kupanje u kristalno čistom moru.....

Polazak sa otoka brodom u 18,20 sati za Šibenik. Ukrcaj u autobus i dolazak u Split u večernje sate.

CIJENA IZLETA: 55,00 €/414,40 kn

na bazi min. 40 putnika

Program uključuje: prijevoz autobusom na navedenim relacijama, povratne brodske karte do Krapnja i Prvić Luke, ulaznice za Memorijalni centar Fausta Vrančića sa uključenim stručnim vodstvom, ručak na Prviću (tjestenina sa plodovima mora, desert) osig. od poslj. nesr. slučaja, policu jamčevnog osiguranja, zakonom propisan PDV te vodstvo i organizaciju putovanja

**PUTOKAZI SPLIT, Mažuranićevo šetalište 14, tel: 455-038, R.V: 9,00 – 13,00 sati**

**mob: 098/448-178, www.putokazi-split.com; e-mail:** [**putokazi@yahoo.co.uk**](mailto:putokazi@yahoo.co.uk)

IDKOD: HR-AB-21060271971